
****

**Innkalling til**

**Årsmøte i Bømlo Arbeiderparti**

Tysdag 29. Januar 2019 Kl. 19.00

På Bømlo folkehøgskule

Dagsorden:


1. Velkomen ved leiar Siv Linda Vespestad
2. Konstituering
3. Innlegg v/ Arve Helle 2. Kandidat Vestland Arbeiderparti
4. Årsmelding frå styret
5. Årsmelding frå kommunestyregruppa
6. Rekneskap for 2018 – budsjett 2019
7. Innkomne saker
8. Val av styre m.m.
9. Utdeling av 20, 30 og 40 års merke.
10. Debatt

Velkomen!

For styret

Siv Linda Vespestad

- Leiar

****

**ÅRSMELDING 2018**

**BØMLO ARBEIDERPARTI**

**Styrets samansetning:**

**Leiar:** Siv Linda Vespestad

**Nestleiar:** Kjell Egil Hollund

**Kasserar:** Jalle Bråthen

**Skrivar:**  Audny Gjøsæter Hollund

**Styremedlem/Kvinnekontakt:** Lene Borgen Waage

**Styremedlem:** Sigurd Barane

**Styremedlem/studieleiar:** Torill Sjøvoll Stensen

**Vara medlemmer:** Sissel Johnsen

Signe Grindheim

**Revisor:** Synnøve Totland

Gerda Bondø

John Bjørn Mikalsen (vara)

**Valkomité/nemnd:** Odd Harald Hovland/leiar

Torunn Laurhammer

John Bjørn Mikalsen

**Aktivitet:**

Årsmøtet vart halde 15. februar 2018 i Viergo sine lokalar.

Styret har hatt ni styremøter i løpet av 2018.

Det har vore arrangert 2 opne møter i 2018.

24. Mai arrangerte me møte på Bremnes ungdomsskule med tema ”industriutvikling i Rubbestadneset” Nina Ingvaldsen frå NMEC hald orientering om planane og utviklinga i Rubbestadneset, Odd Harald Hovland orienterte om kommuneplan og fiskerihamn. Dette var eit godt og informativt møte. Dei frammøtte fekk omvising i den nye skulen.

16. September vart det halde ope møte for innspel til programarbeid på ”Gaffel og vaffel” i kulturhuset. Dette vart eit vellykka møte med gode innspel til programarbeidet vårt. I etterkant vart det halde medlemsmøte med mat for medlemar.

29. November vart det halde medlemsmøte I Bømlo Arbeiderparti. Her vart vallista til kommuneval 2019 vedteke. Me er veldig glad for at Torunn Laurhammer takka ja til å væra vår ordførar kandidat. Med Torunn på topp og ei flott liste med kandidatar på val har nominasjonsnemda gjort ein god jobb og me har gode forutsetningar for å gjere eit godt val i 2019.

1. mai vart arrangert på Bømlo folkehøgskule i samarbeid med Bømlo SV, Norsk Folkehjelp og LO Sunnhordland. Arrangementet vart vellykka med rekordoppmøte.

Bømlo arbeiderparti har delteke med stands på arrangementet ”Folk på Bømlo”, Norsk forbund for utviklingshemma(NFU) sitt arrangement i sentrum, på Kanaldagane og hatt vår kampanje i sentrum. Å stille stand utanom valkamp har gitt gode resultat.

I oktober arrangerte Bømlo Ap, Bømlo SV og LO sunnhordland ope folkemøte med organisasjonen ”For Veldferdsstaten” med tema ”Nei til profitt på velferd”. Møtet hadde godt oppmøte frå heile Sunnhordland.

**Kurs/andre møter:**

* Ordfører og gruppeleder samling i Oslo. Torunn Laurhammer og Odd Harald Hovland deltok.
* Organisasjonsskulering på Stord 6-7. April. Torill S Stensen og Siv Linda Vespestad deltok.
* Årsmøte Hordaland Arbeiderparti 16-17. Mars Odd Harald Hovland og Siv Linda Vespestad deltok.
* Representantskap i Hordaland. Siv Linda Vespestad deltok 25-26. Mai og 28-29. September.
* Leiarskulering 9-10. November. Torunn Laurhammer deltok.
* ”Kvinner på val” 23-24. November. Torunn Laurhammer og Siv Linda Vespestad deltok.
* A-utval for Sunnhordaland 21. November. Kjell Egil Hollund og Odd Harald Hovland deltok.

**Saker som vi har vore opptekne av i 2018:**

Året 2018 har vore prega av dei store endringane som skal skje med samanslåing av Hordaland og Sogn og Fjordane Arbeiderparti til Vestland Arbeiderparti. I forbindelse med organisasjonsendring har mykje av arbeidet vore knytt til ny organisasjonsform, vedtektsendring og programarbeid. Med ein stor region blir avstandane større og representasjon frå Sunnhordaland inn i ny fylkestingsgruppe har vore tema. Det er gitt ein uttale til nominasjonen der me ber om at Sunnhordaland skal ha minst 2 representantar blant dei 20 første på lista.

Bømlo fiskerihamn er framleis ei sak me jobbar med. Uttale om forskotering av fiskerihamn er sendt til programarbeidet Vestland Arbeiderparti.

Kollektivtransport med buss og båt har vore ei utfordring i kommunen vår. Innspel om eit betre og dekkande kollektivtilbod har hatt fokus hos styret i 2018.

Styret har teke opp problematikken med store kostnader for pasientar og pårørande som vitjar sjukehus. For mange fører dette til store ekstra utgifter som me meiner er ein ekstra belastning i tillegg til sjukdom. Denne saka vert jobba vidare med i 2019 i samarbeid med Stord og Fitjar AP.

I tillegg må nemnast riksjubileum 2024 og heiltidskultur.

**Antal medlemmer:**

Medlemmer pr. 31.12.2017 : 88

Medlemmer pr. 31.12.2018: 93

Stad: Svortland Dato: 27.01.2018

For styret

------------------------------------

Siv Linda Vespestad

- Leiar

**Rekneskap 2018**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Rekneskap 2018** |  |  | | Beskrivelse | Inntekt | Utgift | | Gåver/blomar |  | 2530 | | Reiser/kurs | 0 | 16898,9 | | Valkamp |  | 11703 | | Møter/samlingar lokalt |  | 7770,28 | | SMS utsendingar |  | 522 | | Diverse | 45 | 486 | | Frå Arbeiderpartiet | 11928 |  | | Frå Bømlo Kommune | 24860,82 |  | | Frå Fylket | 23593,18 |  | |  |  |  | |  | 60427 | 39910,18 | |  |  |  | | **Resultat** | **20516,82** |  | | Balanse 01.01.2018 | 84420,08 |  | | **Balanse/likviditet 01.01.2019** | **104936,9** |  | |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Regnskapet for 2018 er revidert utan merknader. Oversiktlig og flott dokumentasjon.  19. januar 2019  Synnøve Totland og Gerda Bondø  **BUDSJETT 2019** | **BUDSJETT 2019** | **BUDSJETT 2019** | **BUDSJETT 2019** | **BUDSJETT 2019** | **BUDSJETT 2019** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| **Budsjett 2019** |  |  |
| Beskrivelse | Inntekt | Utgift |
| Gåver/blomar |  | 6000 |
| Reiser/kurs | 0 | 20000 |
| Valkamp |  | 120000 |
| Møter/samlingar lokalt |  | 10000 |
| SMS utsendingar |  | 1000 |
| Diverse | 0 | 3000 |
| Frå Arbeiderpartiet | 12000 |  |
| Frå Bømlo Kommune | 25000 |  |
| Frå Fylket | 23000 |  |
|  |  |  |
|  | 60000 | 160000 |
|  |  |  |
| **Resultat** | **-100000** |  |
| Balanse 01.01.2019 | 104936,9 |  |
| **Balanse/likviditet 01.01.2020** | **4936,9** |  |

**Rekneskap valkamp 2015**

|  |  |  |  |  |  |
| --- | --- | --- | --- | --- | --- |
|  |  | **2015** |  |  |  |
| rekvisita | roser | program | diverse | annonser | Totalt |
| 6890 | 3300 | 42159 | 600 | 17739 |  |
| 3183 | 1000 | 11359 | 750 |  |  |
| 953 | 1797 |  | 3080 |  |  |
|  |  |  | 750 |  |  |
| 11026 | 6097 | 53518 | 5180 | 17739 | 93560 |
|  |  |  |  |  |  |
|  |  | 2019 |  |  |  |
| rekvisita | roser | program | diverse | annonser | Totalt |
| 25000 | 5000 | 70000 | 2000 | 18000 | 120000 |
|  |  |  |  |  |  |
| 1 telt |  | Layout |  |  |  |
| 10 jakker |  | Trykking |  |  |  |
| 20 t-skjorter |  | Distribusjon |  |  |  |

Innkomne saker:

1. Sak frå Norunn Ingvaldsen,

Trafikksikring rundt Storavatnet

Ser i Bømlo-nytt at det er komme forslag om å setja opp skilt som skal forby store kjørety å bruka Fv. 17, nordsida av Storavatnet. Problemet med vegen er ikkje løyst med eit forbodskilt. Trafikksikring bør prioriterast her. Til dømes bør det vera skilting for vegkryss.

Vil minna om at det har vore både dødsulukker og andre alvorlege trafikkulukker på denne vegen.

Her trengst også busskur.

Styret sitt forslag til vedtak:

Saka vert oversendt kommunestyregruppa.

2. Sak frå Norunn Ingvaldsen,

Opningstider miljøsentral SIM Hollundsdalen

**SIM.**

Bømlo kommune er blitt ein kommune med mange hytter og turistar. Dette er ein gode for samfunnet vårt.

Hyttene er i stor grad brukte i helgar og feriar. For handels- og turistnæringa i kommunen er det viktig at me har dei same offentlege servicetilbod som nabokommunane. Det har me ikkje i dag. At det skal vera stengt på miljøstasjonen i Hollundsdalen frå torsdag ettermiddag kl. 15 til måndag kl. 12 og ope frå kl. 10 til 14 annankvar laurdag halve året er ikkje godt nok. Det er når folk har fri, både fastbuande og gjester, at ein kan levera avfall. Ein må då sleppa å reisa til andre kommunar for slikt.

**Heiane miljøsentral**

**Opningstider på miljøsentral** [**-**](https://sim.as/min-kommune/?kommune-valg=stord)

**Måndag:** 10.00 - 18.00

**Tysdag:** 07.00 - 15.00

**Onsdag:** 10.00 - 18.00

**Torsdag:** 10.00 - 18.00

**Fredag:** 07.00 - 15.00

**Laurdag:** 09:00 - 14:00

Heilagdagar, påskeaftan, julaftan og nyttårsaftan stengt.

Styret si innstilling til vedtak:

Saka vert oversendt det nye styret for utforming av forslag til SIM sin årlege vurdering av opningstider på alle miljøstasjonar i Sunnhordaland.

3. Sak frå Martin Magne Sørenes,

Kvifor viser Bømlo kommune og dermed og Bømlo AP slik uansvarleg og likegyldig holdning til fjerning m.a. av søppel i naturen ?

Bakgrunnsopplysningar for spørsmålet:  
I løpet av denne perioden har det vore minst tre hendingar, av at busette i kommunen har fylt opp tilhengar med søppel og tømt det på landbruks og ved sida av lite brukte off.vegar.  
Når dei har vendt seg til kommunen har dei fått til svar (Landbruksetaten) at dette er trist men kommunen kan ikkje gjera noko med det. Det er grunneigar si sak. Til og med etter å ha reinska opp sjølv blir dei møtt med at gebyret til miljøstasjonen må dei betala sjølv. Kommunen brukar argumentet at det er forureinar som skal betala. Ja det er rett, men går det så vidt? ER grunneigar forureinar i slike tilfelle.?  
Seier ikkje forureiningsloven av 1981 at slike tilfelle er miljøkriminalitet og kommunen har plikt på seg til å rydde opp, i dette. og vidare melde slik kriminalitet til politiet. Deretter få lov til å fjerne søppelet, for forureinar si rekning. Dersom ikkje politiet finn den skuldige, skal kommunen betale.ER det ikkje slik.?

Styret si innstilling til vedtak:

Saka vert oversendt det nye styret for handsaming.

4. Sak frå Martin Magne Sørenes,

Spørsmåla gjeld BVA.

Kommunestyre vedtak reist av Torunn Laurhammer (A) 180217,dette vedtaket var reist av Vanja Espeland i møtet før, berre som spørsmål og lyer soleis "ber om  vurdering av om det framleis er tenleg med dagens ordning med kommunale A/S sett opp sett opp mot ei rein kommunal ordning. Fordeler og ulemper sett opp mot kvarandre. Dette inneber BVA står det å lesa. Det vart vedteke med stort fleirtal. Ingenting skjer før  
180618 då spørsmål frå B.Rogne (AP),om selskapa sin muligheit om overskot/utbytte og om selskapa kan ha eigne lønsforhandlingar utanom kommunen og K/S. Svaret han fekk. Dei kan ha overskot men ikkje ta ut utbytte og at det er difor dei er kommunale. Eg berre undrar: Kva A/S kan ta ut utbytte utan å ha overskot?  
Så har det skjedd at kommunestyret  i møtet i desember 2018, stemde ned eit framlegg frå SV om at BVA og BKE skulle leggjast ned til fordel for kommunal drift. men spørsmålet skule reisast igjen tidleg i 2019.Vert det utsett også då må vår ordførarkandidat gå ut i valkampen utan å ha klare standpunkt til saka. Det unner eg henne ikkje. BVA kan fortsetja som nå å avvisa søknader frå innbyggjarane, utan at dei får uttala seg, i strid med forvaltningsloven. Og formannskapslovene om at det er dei folkevalde, valde av folket i hemmeleg val, som bestemmer ved vedtak kva kvar krone i kommunekassen skal brukast til. Ikkje kommunestyrevalde styremedlemer som er ugilde i kommunestyret når slike saker skal handsamast.

Styret si innstilling til vedtak:

Saka vert oversendt det nye styret for handsaming.

4. Hordfast

Hordfast er eit viktig prosjekt for å binde saman Sunnhordland og Haugalandet med det nye vestlandsfylket. Utviklinga av E39 på Vestlandet, spesielt aksen Bergen-Stavanger, er dessutan det viktigaste verkemiddelet for regionbygging og verdiskaping langs kysten. Ein ferjefri E39 vil knyte saman store næringslivsregionar og bu-, arbeids- og servicemarknader.

Hordaland arbeiderparti har tidlegare vedteke å arbeida for realisering av Hordfast. I årsmøtevedtak frå 2018 gjekk årsmøte inn for at Hordfast må sikrast oppstart i kommande NTP-periode, vidare at alternativ F med sørleg kryssing over Langenuen er det alternativet som best tar hensyn til klima, miljø og kulturminner. Debatten om framtida for Hordfast og ferjefri E 39 blomstrar opp igjen med argumenter om høge kostnader og at prosjektet er urealistisk. Hordaland arbeiderparti har påpeika dei store kostnadane med prosjektet som ei utfordring og det må arbeidast med at kostnadane blir reduserte.

Realisering av Hordfast vil ha store positive konsekvensar for heile Vestland. Næringane og verdiskapinga som skjer i den sørlege delen av Vestland fylke er viktig for heile regionen og realisering av Hordfast vil bety mykje for verksemder og næring.

Forslag til vedtak:

Bømlo Arbeiderparti vil at Vestland Arbeiderparti skal arbeida for oppstart av Hordfast snarast råd og seinast innan 2025.

5. **Næring og arbeid I Vestland**

Bømlo er leiande i landet innan havbruk og fiskeri. Det har i lang tid vore jobba med etablering av ei nasjonal fiskerihamn på Bømlo. Den lokale fiskeflåten tilhøyrande i Bømlo genererer store verdiar for regionen vår. Den planlagde fiskerihamna vil liggja strategisk til for fiskeflåten og med kort avstand til E39 og E134. Satsing på fiskerihamna vil skapa fleire arbeidsplassar i regionen og skapa gode synergiar for framtidig rekruttering innan fiskeri og havbruk. Fiskerihamna er lagd inn i NTP i andre periode. I Arbeiderpartiet sitt framlegg til NTP ligg den i første periode. Det er laga ein forskoteringsordning for fiskerihamner, men den sitjande regjering har ikkje prioritert forskotering for Bømlo fiskerihamn. Næringa er utolmodig for å starte opp og det er viktig for næringa at det ikkje går for lang tid før arbeidet kjem i gong.

Forslag til vedtak:

Bømlo Arbeiderparti vil at Vestland Arbeiderparti skal arbeida for raskast mogleg realisering av Bømlo fiskerihamn slik at me også i framtida kan behalda eit levande og framtidsretta fiskeri der verdiskaping og rekruttering står i fokus.

6. Kollektivtilbod

Bømlo arbeiderparti er oppteken av at distrikta får eit godt og tilfredstillande kollektivtilbod. Slik kollektivtilbodet fungerer i dag kan det vera vanskeleg å komma seg til offentlege tenester og tilbod ved kun å nytta seg av offentleg transport. Det må vera mulig for alle innbyggjarar å kunna nytta seg av offentleg transport og ikkje vera avhengig av eigen bil. For dei som bur utanfor byane må kollektivtilbodet styrkjast og ein må jobba for at miljøvenlege løysingar blir prioritert også i utkantstrok.

Forslag til vedtak:

Bømlo Arbeiderparti vil at Vestland Arbeiderparti skal jobba for eit godt kollektivtilbod for heile Vestland.

7. **Gratis parkering ved sjukehus**

**Begrunning:**

Me har ein stolt tradisjon i Noreg for gratis helsetenester. Eit klart brot med dette er parkering for pasientar og pårørande ved sjukehusa våre. For å parkera ved sjukehuset på Stord må ein betala 20 kr. pr. time og det er kun unntaksvis at ein får fri parkering. Dette er særs usosialt og rammar dei som allereie har store kostnader knytt til helse utfordringar ekstra hardt. Bømlo Arbeiderparti vil at alle som er pasientar og pårørande ved norske sjukehus skal kunne parkera gratis.

**Forslag til vedtak:** Bømlo Arbeiderparti ønskjer å endre på praksisen med parkeringskostnader for pasientar og pårørande ved norske sjukehus. Dette fordi det rammar på ein usosial måte.